კეროლაინ ბესეტ-კენედი

კეროლაინ ჯინ ბესეტ-კენედი (; დ. 7 იანვარი, 1966 — გ. 16 ივლისი, 1999) — კალვინ კლეინის პუბლიცისტი და ჯონ პატრიკ კენედის ცოლი. ქორწინების შემდეგ, ბესეტ-კენედის ურთიერთობა ქმართან და მისი მოდის სტილი გახდა მედიის შესწავლის საგანი, ხშირად ადარებდნენ დედამთილს, ჟაკლინ კენედი ონასისის. წყვილი და ბესეტ-კენედის უფროსი და, ლორენი, 1999 წლის ივლისში ავიაკატასტროფაში დაიღუპნენ მართას ვენახის სანაპიროსთან.

 ადრეული ცხოვრება და განათლება 
კეროლაინ ბესეტი დაიბადა 1966 წლის 7 იანვარს ნიუ-იორკში. იყო უილიამ ჯ. ბესეტის, ინჟინერს და ნიუ-იორკის სკოლის სისტემის ადმინისტრატორის, ენ მესინას უმცროსი ქალიშვილი. ჰყავდა ორი უფროსი და, ტყუპები ლაურენი და ლიზა.

ბესეტის მშობლები განქორწინდნენ, როდესაც ის ძალიან პატარა იყო. მოგვიანებით დედამისი დაქორწინდა რიჩარდ ფრიმანზე, ორთოპედიულ ქირურგზე, და საცხოვრებლად გადავიდა ძველ გრინვიჩში, კონექტიკუტში, ხოლო ბესეტის მამა დარჩა უაით პლეინსში. 

ბესეტი სწავლობდა Juniper Hill-ის დაწყებით სკოლაში. Juniper Hill-ის სკოლაში ბესეტის დედა შემცვლელი მასწავლებელი იყო.

რომის კათოლიკურ ოჯახში გაზრდილი ბესეტი მოგვიანებით სწავლობდა წმინდა მარიამის საშუალო სკოლაში. Waldman, Amy (July 19, 1999). "Carolyn Bessette Kennedy, Private Woman Who Was New to Fame". The New York Times.მან თავდაპირველად სწავლა გრინვიჩის საშუალო სკოლაში დაიწყო, მაგრამ მშობლებმა გადაიყვანეს სენტ მერიში, რადგან თვლიდნენ, რომ სწავლას სერიოზულად არ უყურებდა. 

1984 წელს საშუალო სკოლის დამთავრების შემდეგ ბესეტი სწავლობდა ბოსტონის უნივერსიტეტის განათლების სკოლაში, რომელიც დაამთავრა 1988 წელს დაწყებითი განათლების ხარისხით.  იქ ყოფნისას იგი ხვდებოდა ჯონ კულენს, სკოლის ყინულოვანი ჰოკეის გუნდის ვარსკვლავს, რომელიც მოგვიანებით პროფესიონალურ ჰოკეის თამაშობდა NHL-ში. 

ბესეტმა ერთხელ სცადა სამოდელო კარიერის აწყობა, მან პროფესიონალი ფოტოგრაფიც დაიქირავა თავისი სამოდელო პორტფოლიოსთვის. Bumiller, Elisabeth (September 29, 1996). "Enter Smiling, the Stylish Carolyn Bessette". The New York Times. მიუხედავად იმისა, რომ მისი სამოდელო კარიერა არ აღმოჩნდა მომგებიანი, ის გამოჩნდა ბოსტონის უნივერსიტეტის კალენდრის The Girls of B.U-ის გარეკანზე.

 კარიერა 
კოლეჯის დასრულების შემდეგ, კენედისთან ქორწინებამდე ბესეტი მუშაობდა Calvin Klein-ში, მაღალი კლასის ამერიკულ მოდის სახლში. ბოსტონში Klein-ში მუშაობისას ბესეტი შენიშნა კომპანიის მოგზაურობის გაყიდვების კოორდინატორმა სიუზან სოკოლმა.  ბესეტის გრაციოზულობითა და სტილით აღფრთოვანებულმა სოკოლმა მოგვიანებით მას რეკომენდაცია გაუწია კალვინ კლეინის ისეთ ცნობილ კლიენტებთან, როგორიცაა მსახიობი ანეტ ბენინგი და ახალი ამბების წამყვანი დიან სოიერი. იმ დროისთვის, როდესაც მან კალვინ კლეინი დატოვა, ის იყო შოუს პროდუქციის დირექტორი და იღებდა ექვს ფიგურიან ხელფასს. 

ბესეტი კენედის პირველად 1992 წელს შეხვდა, როდესაც კენედის ურთიერთობა ჰქონდა მსახიობ დერილ ჰანასთან. ბესეტმა და კენედიმ ურთიერთობა 1994 წელს დაიწყეს და პაპარაცების პოპულარულ სამიზნედ იქცნენ, ისინი დეტალურად აღწერდნენ, თუ სად ჭამდნენ და დადიოდნენ საყიდლებზე, აშუქებდნენ მათ კამათსაც. პაპარაცები ხშირად ელოდნენ წყვილს, ტრიბეკას ბინიდან გამოსვლისას ფოტოების გადასაღებად.  

ბესეტი ჯონის ბიძას, სენატორ ტედ კენედის გააცნეს 1994 წლის ზაფხულის ბოლოს. ქორწინების შემდეგ სენატორი პრესას ეუბნებოდა: „მაშინვე შეგეძლოთ გეთქვათ, რომ მათ შორის რაღაც განსაკუთრებული იყო“.  ბესეტი გადავიდა კენედის ტრიბეკას ლოფში 1995 წლის ზაფხულში და წყვილი იმავე წელს დაინიშნა.  მან დატოვა სამუშაო Calvin Klein-ში 1996 წლის გაზაფხულზე.

 ქორწილი 
მედიის დამთვალიერებლების თავიდან აცილების მიზნით კენედიმ და ბესეტმა გადაწყვიტეს 1996 წლის 21 სექტემბრის ქორწილი პრესისგან გაესაუდუმლოებინათ. ცერემონია გაიმართა სანთლის შუქზე ჯორჯიას კუნძულ კამბერლენდზე, პატარა ხის სამლოცველოში, პირველ აფრიკულ ბაპტისტურ ეკლესიაში.  საქმროს უფროსი და, ქეროლაინ კენედი, საპატიო სტუმარი იყო, ხოლო ენტონი რაძივილი, მისი დეიდა ლი რაძივილ-როსის ვაჟი, კენედის მეჯვარე იყო. ისინი თაფლობის თვისთვის თურქეთში გაემგზავრნენ.

 ავიაკატასტროფა და სიკვდილი 
ბესეტ-კენედი გარდაიცვალა 1999 წლის 16 ივლისს, მეუღლესთან და უფროს დასთან ლორენთან ერთად, როდესაც მსუბუქი თვითმფრინავი, ატლანტის ოკეანეში ჩამოვარდა მართას ვენახის დასავლეთ სანაპიროზე. სატრანსპორტო უსაფრთხოების ეროვნულმა საბჭომ  დაადგინა, რომ კატასტროფის სავარაუდო მიზეზი იყო: „პილოტის მიერ ღამით წყალზე ჩამოსვლისას თვითმფრინავის კონტროლის შეუნარჩუნებლობა, რაც სივრცითი დეზორიენტაციის შედეგი იყო. შემთხვევის გამომწვევი ფაქტორები იყო ნისლი და ბნელი ღამე.“ 

ხუთდღიანი ძებნის შემდეგ ნამსხვრევები 21 ივლისს გვიან შუადღისას აღმოაჩინეს. ცხედრები ოკეანის ფსკერიდან ამოიღეს საზღვაო ძალების მყვინთავებმა და ავტოკოლონით გადაიყვანეს ქვეყნის სამედიცინო ექსპერტიზის ოფისში, სადაც გაკვეთის შედეგად დადგინდა, რომ ავარიის მსხვერპლები დაიღუპნენ შეჯახებისას. 

პილოტსა და მგზავრებს ტოქსიკოლოგიური ტესტირება ჩაუტარდათ. ყველა უარყოფითი იყო ალკოჰოლზე და ნარკოტიკებზე. FAA Toxicology Accident Research Laboratory 21 ივლისის გვიან საათებში, სამი ცხედარი ჰიანისიდან გადაასვენეს დუკსბერიში. 22 ივლისს დილით მათი ფერფლი გაიფანტა საზღვაო ძალების გემ USS ბრისკოდან მართას ვენახის სანაპიროზე. 

 რესურსები ინტერნეტში 


სქოლიო

კატეგორია:აშშ-ის ბანოვანები
კატეგორია:XX საუკუნის ამერიკელი ქალები
კატეგორია:გარდაცვლილი 1999
კატეგორია:დაბადებული 1966
კატეგორია:დაბადებული 7 იანვარი
კატეგორია:გარდაცვლილი 16 ივლისი